מסגד אל-נוזהא

מסגד אל-נוזהא הוא מסגד בשדרות ירושלים 82 ביפו, שהוקם ב-1933 בכספי תרומתו של חאג' עלי חמיס. במהלך השנים שימש המבנה כבית הדין השרעי וכספרייה בערבית.

 היסטוריה 
מסגד אל-נוזהא שוכן בשדרות ירושלים 82 ביפו. המבנה הוקם בשנת 1933 על קרקע שנרכשה באזור, אשר נחשב באותה עת לשכונת יוקרה לבעלי הון, במימונו המלא של חאג' עלי חמיס. אף על פי שהוצעו לחמיס תרומות נוספות להקמת המסגד, הוא עמד על כך שיישא בכל נטל ההוצאות בעצמו. 

המבנה ננטש בשנת 1948 במהלך התקפת האצ"ל על יפו, וחזר לפעילות ב-1960 כבית הדין שרעיו. 

במהלך שנות ה-70 הפעילה בו עיריית תל אביב-יפו ספרייה בשפה הערבית. לאחר תקופת נטישה שהחלה ב-1980, נפתח המקום מחדש לתפילה בשנת 1984. 

ב-1997 עבר המסגד שיפוץ בתכנונו של האדריכל ג'יל ברטו, ובשנת 2016 נערך בו שיפוץ נוסף, שבמסגרתו הוקם סביל בכניסה למתחם.

 פיגוע הירי 

ב-1 באוקטובר 2024 אירע פיגוע ירי שהחל בסמוך למסגד. שני המחבלים, שוהים בלתי חוקיים תושבי חברון, נכנסו לחדר השירותים של המסגד, הוציאו מתרמילם רובה וסכין. הם איימו על השוהים לא לצאת מהמסגד, או שיהרגו אותם. בתגובה, יצרו המתפללים קשר מיידי עם המשטרהתיעוד השיחה מהמסגד ביפו למוקד המשטרה שבה דיווחו על האירוע. לאחר מכן יצאו המחבלים מהמסגד, עלו לרכבת הקלה, ולאחר שירדו ממנה פתחו בירי לעבר עוברי אורח. בפיגוע נרצחו שבעה בני אדם ונפצעו כ-15 נוספים. כשעתיים לאחר המקרה, איים השר לביטחון לאומי, איתמר בן גביר בהריסת המסגד, אם יתברר קשר בינו למחבלים. בעקבות דברים אלו, חשפה המשטרה הקלטה של אחד המתפללים שדיווח למוקד על הימצאות המחבלים בזמן אמתיהושע בריינר, המשטרה בצעד חריג מפרסמת את תיעוד השיחה מהמסגד ביפו למוקד המשטרה, 3 באוקטובר 2024. אימאם המסגד, השייח' מוחמד מחאמיד, תיאר כי המחבלים איימו לירות בראשו של מי שיעזוב, וציין כי הדיווח למשטרה הועבר מיד עם יציאתם מהמקום. כמענה לאירועים, קיים פורום "תג מאיר" תפילה משותפת בזירת האירוע.

 קישורים חיצוניים 

 מסגד אל נוזהא, באתר אבני מורשת

 הערות שוליים 

קטגוריה:שדרות ירושלים
קטגוריה:יפו: מבנים
קטגוריה:תל אביב-יפו: מסגדים